ระเบียบกรุงเทพมหานครระเบียบกรุงเทพมหานครว่าด้วยการคัดเลือกผู้แทนข้าราชการกรุงเทพมหานครเป็นกรรมการในคณะกรรมการข้าราชการกรุงเทพมหานครพ.ศ. ๒๕๔๒ โดยที่เป็นการสมควรวางระเบียบกรุงเทพมหานครว่าด้วยการคัดเลือกผู้แทนข้าราชการกรุงเทพมหานครเป็นกรรมการในคณะกรรมการข้าราชการกรุงเทพมหานครอาศัยอำนาจตามความในมาตรา ๑๕แห่งพระราชบัญญัติระเบียบข้าราชการกรุงเทพมหานคร พ.ศ. ๒๕๒๘ซึ่งแก้ไขเพิ่มเติมโดยมาตรา ๓ แห่งพระราชบัญญัติระเบียบข้าราชการกรุงเทพมหานคร(ฉบับที่ ๒) พ.ศ. ๒๕๔๒ และมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ผู้ว่าราชการกรุงเทพมหานครจึงวางระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการคัดเลือกผู้แทนข้าราชการกรุงเทพมหานครเป็นกรรมการในคณะกรรมการข้าราชการกรุงเทพมหานครพ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับ ระเบียบหรือคำสั่งใดที่ได้กำหนดไว้แล้วตามระเบียบนี้ หรือซึ่งขัดหรือแย่กับระเบียบนี้ให้ใช้ระเบียบนี้แทนข้อ ๔ ในระเบียบนี้ก.ก. หมายถึง คณะกรรมการข้าราชการกรุงเทพมหานครข้าราชการ หมายถึง ข้าราชการกรุงเทพมหานครตามกฎหมายว่าด้วยระเบียบข้าราชการกรุงเทพมหานครผู้แทนข้าราชการกรุงเทพมหานครหมายถึง ผู้แทนข้าราชการกรุงเทพมหานครสามัญ และผู้แทนข้าราชการครูกรุงเทพมหานคร ในก.ก.ผู้มีสิทธิเลือกตั้ง หมายถึงข้าราชการผู้มีสิทธิเลือกตั้งผู้แทนข้าราชการกรุงเทพมหานครผู้สมัครรับเลือกตั้งหมายถึง ข้าราชการผู้สมัครเข้ารับการเลือกตั้งเป็นผู้แทนข้าราชการกรุงเทพมหานครคณะกรรมการอำนวยการเลือกตั้งหมายถึง คณะกรรมการที่ได้รับการแต่งตั้งให้ดำเนินการเลือกตั้งผู้แทนข้าราชการกรุงเทพมหานครหน่วยงาน หมายถึง หน่วยงานตามกฎหมายว่าด้วยระเบียบบริหารราชการกรุงเทพมหานครหมวด ๑วิธีคัดเลือก ข้อ ๕ การคัดเลือกผู้แทนข้าราชการกรุงเทพมหานครให้ใช้วิธีการเลือกตั้งลงคะแนนโดยตรงและลับ โดยข้าราชการกรุงเทพมหานครสามัญหรือเลือกผู้แทนข้าราชการกรุงเทพมหานครสามัญและข้าราการครูกรุงเทพมหานครเลือกผู้แทนข้าราชการครูกรุงเทพมหานครข้อ ๖ข้าราชการกรุงเทพมหานครสามัญมีสิทธิลงคะแนนเลือกตั้งผู้แทนข้าราชการกรุงเทพมหานครสามัญได้สองคนข้าราชการครูกรุงเทพมหานครมีสิทธิลงคะแนนเลือกตั้งผู้แทนข้าราชการครูกรุงเทพได้หนึ่งคนมหานครการลงคะแนนให้ใช้วิธีทำเครื่องหมายกากบาทลงในช่องหลังเลขหมายประจำตัวของผู้สมัครรับเลือกตั้งที่ต้องการเลือกในบัตรเลือกตั้งตามแบบ ก.ก. ๔ในกรณีที่ผู้แทนข้าราชการกรุงเทพมหานครว่างลงก่อนครบวาระให้เลือกตั้งผู้แทนข้าราชการกรุงเทพมหานครได้เท่ากับจำนวนที่ว่างข้อ ๗ การลงคะแนนเลือกตั้งเป็นสิทธิเฉพาะตัวของข้าราชการแต่ละคนจะมอบหมายให้ผู้อื่นลงคะแนนแทนไม่ได้ข้อ ๘ ให้ผู้ได้รับคะแนนสูงสุดตามลำดับ ในข้อ ๖เป็นผู้ได้รับการเลือกตั้งหากมีคะแนนเท่ากันหลายคนให้ใช้วิธีการจับสลากเฉพาะผู้ที่ได้รับคะแนนเท่ากันเพื่อจัดลำดับผลการเลือกตั้งหมวด ๒คุณสมบัติผู้มีสิทธิเลือกตั้งและผู้มีสิทธิสมัครรับเลือกตั้ง ข้อ ๙ข้าราชการทุกคนมีสิทธิเลือกผู้แทนข้าราชการกรุงเทพมหานคร และให้ใช้บัตรประจำตัวข้าราชการแสดงตนเพื่อใช้สิทธิเลือกตั้งข้อ ๑๐ผู้มีสิทธิเลือกตั้งซึ่งมีชื่ออยู่ในบัญชีรายชื่อผู้มีสิทธิเลือกตั้งสำหรับหน่วยเลือกตั้งใดให้ลงคะแนนเลือกตั้งให้เฉพาะหน่วยเลือกตั้งนั้นและให้ลงคะแนนเลือกตั้งได้เฉพาะแห่งเดียวผู้มีสิทธิเลือกตั้งซึ่งได้รับการแต่งตั้งให้มีหน้าที่ในการเลือกตั้งเกี่ยวข้องกับการเลือกตั้งมีสิทธิลงคะแนนเลือกตั้งในหน่วยเลือกตั้งที่ตนต้องประจำปฏิบัติหน้าที่นั้นโดยให้แสดงหลักฐานคำสั่งแต่งตั้งพร้อมบัตรประจำตัวข้าราชการและให้กรรมการประจำหน่วยเลือกตั้งเพิ่มชื่อในบัญชีผู้มีสิทธิเลือกตั้งอีกส่วนหนึ่งต่างหากข้อ ๑๑ข้าราชการกรุงเทพมหานครสามัญมีสิทธิสมัครับเลือกตั้งเป็นผู้แทนข้าราชการกรุงเทพมหานครสามัญและข้าราชการครูกรุงเทพมหานครมีสิทธิสมัครรับเลือกตั้งเป็นผู้แทนข้าราชการครูกรุงเทพมหานครผู้สมัครรับเลือกตั้งต้องไม่เป็นผู้อยู่ในระหว่างถูกสอบสวนทางวินัยหรือต้องไม่เป็นคณะกรรมการอำนวยการเลือกตั้งหรือกรรมการประจำหน่วยเลือกตั้งหมวด ๓คณะกรรมการอำนวยการเลือกตั้งและวิธีการดำเนินการเลือกตั้ง ข้อ ๑๒ให้ปลัดกรุงเทพมหานครแต่งตั้งคณะกรรมการอำนวยการเลือกตั้งจำนวนไม่น้อยกว่า๙ คน แต่ไม่เกิน ๑๕ คน จากหน่วยงานต่าง ๆ ของกรุงเทพมหานครและให้คณะกรรมการอำนวยการเลือกตั้งมีอำนาจหน้าที่ดังนี้(๑) แต่งตั้งเจ้าหน้าที่ปฏิบัติงานประจำศูนย์อำนวยการเลือกตั้งผู้แทนข้าราชการกรุงเทพมหานคร(๒)จัดให้มีการออกเสียงลงคะแนนตรวจนับคะแนนและประกาศผลการนับคะแนนเลือกตั้ง(๓) สั่งการให้ข้าราชการหรือหน่วยงานช่วยปฏิบัติงานใดๆ เกี่ยวกับการเลือกตั้ง(๔) พิจารณาวินิจฉัยชี้ขาดปัญหาอันเกิดจากการดำเนินการเลือกตั้ง(๕)กำหนดวิธีปฏิบัติในการดำเนินการเลือกตั้งหรือปฏิบัติการอื่นซึ่งเกี่ยวกับการดำเนินการเลือกตั้งตามความจำเป็นและเหมาะสมข้อ ๑๓ให้คณะกรรมการอำนวยการเลือกตั้งจัดทำประกาศกำหนดวันเลือกตั้งและระยะเวลารับสมัครเลือกตั้งตามแบบ ก.ก. ๒ และดำเนินการรับสมัครเลือกตั้งโดยใบสมัครรับเลือกตั้งให้ใช้แบบ ก.ก.๑ ทั้งนี้วันสุดท้ายของวันรับสมัครเลือกตั้งถึงวันเลือกตั้งต้องมีระยะเวลาไม่น้อยกว่า ๕ วันเมื่อตรวจสอบคุณสมบัติและกำหนดหมายเลขประจำตัวผู้สมัครรับเลือกตั้งแล้วให้คณะกรรมการอำนวยการเลือกตั้งประกาศรายชื่อผู้สมัครรับเลือกตั้งตามแบบ ก.ก. ๓ และใบสมัครรับเลือกตั้ง (แบบ ก.ก. ๑) ไว้ ณศูนย์อำนวยการเลือกตั้งศาลาว่าการกรุงเทพมหานคร ถนนดินสอ เขตพระนครและบริเวณที่เลือกตั้งข้อ ๑๔ ให้ผู้อำนวยการเขตจัดทำบัญชีรายชื่อข้าราชการผู้มีสิทธิเลือกตั้งซึ่งสังกัดหน่วยงานที่มีสถานที่ปฏิบัติงานอยู่ในพื้นที่เขตตามแบบ ก.ก. ๕ และกำหนดหน่วยเลือกตั้งและที่เลือกตั้ง ตามแบบ ก.ก. ๖โดยให้ถือเกณฑ์จำนวนผู้มีสิทธิเลือกตั้งหน่วยละห้าร้อยคนเป็นประมาณข้อ ๑๕ให้ผู้อำนวยการเขตแต่งตั้งกรรมการประจำหน่วยเลือกตั้ง ตามแบบ ก.ก. ๗ หน่วยละ๗ คน เพื่อดำเนินการเลือกตั้งให้เรียบร้อยข้อ ๑๖ เมื่อปิดหีบการลงคะแนนเลือกตั้งแล้วให้กรรมการประจำหน่วยเลือกตั้งทำการตรวจนับคะแนนทันทีและจัดทำประกาศผลของการนับคะแนนจำนวน ๓ ชุด ปิดประกาศไว้ ณ บริเวณที่เลือกตั้ง ๑ชุด ส่งสำนักงานเขต ๑ ชุด และจัดส่งศูนย์อำนวยการเลือกตั้งศาลว่าการกรุงเทพมหานครถนนดินสอ เขตพระนคร ๑ ชุด โดยประกาศผลของการนับคะแนน ให้ใช้ แบบ ก.ก. ๘ข้อ ๑๗ บัตรเลือกตั้งที่มีลักษณะดังต่อไปนี้ให้ถือว่าบัตรเสียมิให้นับคะแนนและให้แยกไว้ต่างหาก โดยกรรมการประจำหน่วยเลือกตั้งต้องสลักหลังว่าเสีย(๑) บัตรปลอมหรือบัตรที่มิใช่บัตรที่กรุงเทพมหานครจัดทำขึ้น(๒)บัตรทำเครื่องหมายกากบาทเกินกว่าจำนวนผู้แทนข้าราชการกรุงเทพมหานครที่มีได้แต่ละประเภท(๓) บัตรที่มิได้ทำเครื่องหมายกากบาท(๔) บัตรที่พับซ้อนกันมากกว่าหนึ่งบัตร(๕) บัตรที่มีเครื่องหมายสังเกตหรือข้อความอื่นนอกเหนือจากที่กำหนดในบัตรเลือกตั้งข้อ ๑๘ให้คณะกรรมการอำนวยการเลือกตั้งรวมผลการนับคะแนนทุกหน่วยเลือกตั้งและจัดทำประกาศผลการนับคะแนน ตามแบบ ก.ก. ๙ โดยนำเรียนปลัดกรุงเทพมหานครเพื่อรายงานต่อผู้ว่าราชการกรุงเทพมหานครลงนามประกาศผู้ได้รับการคัดเลือกตามแบบ ก.ก. ๑๐ เป็นผู้แทนข้าราชการกรุงเทพมหานครต่อไปให้คณะกรรมการอำนวยการเลือกตั้งปิดประกาศผลการนับคะแนน(ก.ก. ๙) และประกาศผู้ได้รับการคัดเลือกเป็นผู้แทนข้าราชการกรุงเทพมหานคร (ก.ก.๑๐) ไว้ ณ ศาลาว่าการกรุงเทพมหานคร ถนนดินสอ เขตพระนครและเวียนแจ้งให้ข้าราชการทราบโดยทั่วกันหมวด ๔การคัดเลือกผู้แทนข้าราชการกรุงเทพมหานครแทนตำแหน่งว่าง ข้อ ๑๙กรณีผู้แทนข้าราชการกรุงเทพมหานครจะถึงกำหนดพ้นจากตำแหน่งตามวาระให้สำนักงานก.ก. รายงายผู้ว่าราชการกรุงเทพมหานครทราบ ภายใน ๖๐ วัน เพื่อเตรียมจัดให้มีการคัดเลือกผู้แทนข้าราชการกรุงเทพมหานครให้แล้วเสร็จภายใน ๓๐ วัน นับแต่วันที่ผู้แทนข้าราชการกรุงเทพมหานครพ้นจากตำแหน่งข้อ ๒๐กรณีผู้แทนข้าราชการกรุงเทพมหานคว่างลงก่อนถึงคราวออกตามวาระให้ดำเนินการคัดเลือกให้ได้ผู้แทนข้าราชการกรุงเทพมหานครแทนตำแหน่งที่ว่างลงภายใน๖๐ วัน นับแต่วันที่ตำแหน่งว่าง ทั้งนี้เว้นแต่วาระการดำรงตำแหน่งของผู้แทนข้าราชการกรุงเทพมหานครที่ว่างลงเหลือไม่ถึง ๙๐วันประกาศ ณ วันที่ ๑๖ พฤศจิกายน พ.ศ. ๒๕๔๒พิจิตตรัตตกุลผู้ว่าราชการกรุงเทพมหานคร[เอกสารแนบท้าย]๑. ใบสมัครรับเลือกตั้ง (แบบ ก.ก. ๑)๒. ประกาศคณะกรรมการอำนวยการเลือกตั้ง เรื่องวันเลือกตั้งและระยะเวลารับสมัคร (แบบ ก.ก. ๒)๓. ประกาศคณะกรรมการอำนวยการเลือกตั้ง เรื่องรายชื่อผู้สมัครรับเลือกตั้ง (แบบ ก.ก. ๓)๔. ตัวอย่างบัตรเลือกตั้ง (แบบ ก.ก. ๔)๕. ประกาศสำนักงานเขต เรื่องบัญชีรายชื่อข้าราชการผู้มีสิทธิเลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูกรุงเทพมหานคร(แบบ ก.ก. ๕)๖. ประกาศสำนักงานเขต เรื่องกำหนดหน่วยเลือกตั้งและที่เลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูกรุงเทพมหานคร(แบบ ก.ก. ๖)๗. ประกาศสำนักงานเขต เรื่องแต่งตั้งกรรมการประจำหน่วยเลือกตั้งผู้แทนข้าราชการกรุงเทพมหานครสามัญ/ผู้แทนข้าราชการครูกรุงเทพมหานคร(แบบ ก.ก. ๗)๘. ประกาศหน่วยเลือกตั้ง เรื่องผลของการนับคะแนนผู้แทนข้าราชการกรุงเทพมหานครสามัญ/ผู้แทนข้าราชการครูกรุงเทพมหานคร(แบบ ก.ก. ๘)๙. ประกาศคณะกรรมการอำนวยการเลือกตั้ง เรื่องผลของการนับคะแนนผู้แทนข้าราชการกรุงเทพมหานคร/ผู้แทนข้าราชการครูกรุงเทพมหานคร(แบบ ก.ก. ๙)๑๐. ประกาศกรุงเทพมหานคร เรื่องผู้ได้รับการคัดเลือกเป็นผู้แทนข้าราชการกรุงเทพมหานคร (แบบ ก.ก. ๑๐)๑๑.คำอธิบายในการเลือกผู้แทนข้าราชการกรุงเทพมหานคร(ดูข้อมูลจากภาพกฎหมาย)อาภรณ์/พิมพ์๒๕/๑๒/๔๔ดลธี/ผู้จัดทำ๒๕พฤศจิกายน ๒๕๕๓[๑]ราชกิจจานุเบกษา เล่ม ๑๑๖/ตอนพิเศษ ๙๖ ง/หน้า ๑๙/๒๓ พฤศจิกายน ๒๕๔๒